
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αναπροσαρμογή δικαιωμάτων εισαγωγής νέων Εταιρειών. 


στο Χρηματιστήριο. 1 

Παροχή έκτακτης επισιτιστικής βοήθειας στη Βουλγαρία. 2 

Κύρωση Ειδικής Συλλογικής Συμβάσεως Εργασίας για πλόες 
στον Περσοαραβικό Κόλπο, στον Κόλπο της Άκαμπα, 
στους λιμένες της Σαουδικής Αραβίας επί της Ερυθράς Θά¬ 
λασσας και στους λιμένες Συρίας, Λιβάνου και Ισραήλ. 3 
Έναρξη λειτουργίας Πυρ/κού Κλιμακίου Θεσπρωτικού. . . 4 
Έναρξη λειτουργίας Πυροσβεστικής Υπηρεσίας Φιλιππιά- 

δας. 5 

Άδεια . λειτουργίας εργοστασίου παραγωγής αντιβιοτικών 
φαρμάκων της ΑΕ Εθνική Φαρμακοβιομηχανία στη ΒΪΠΕ 
Πατρών (Άγιος Στέφανος) του Νομού Αχαΐας.6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 4409/Β 100 (1) 


Αναπροσαρμογή δικαιωμάτων εισαγωγής νέων Εταιρειών στο 
Χρηματιστήριο. 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Το άρθρο 31 του Ν. 1806/88 «περί τροποποίησης της νο¬ 

μοθεσίας για τα Χρηματιστήρια Αξιών Αθηνών και άλλες διατά¬ 
ξεις». , ’ 

2. Το απόσπασμα Πρακτικού τους από 4.1.1991 Συνεδρία¬ 
σης του Διοικητικού Συμβουλίου του Χρηματιστηρίου Αξιών 
Αθηνών. 

3. Την απόφαση της 66ης/Θέμα 1ο/22.1.1991 συνεδρίασης 
της Ε.Κ.. 

4) Την υπ’ αρ. Υ 1201/90 απόφαση του Πρωθυπουργού 
όπως τροποποιήθηκε με την Υ 1250/91 περί καθορισμού αρμο¬ 
διοτήτων του Αναπλ. Υπ. Εθν, Οικονομίας, αποφασίζουμε: 

Την αύξηση των εφάπαξ δικαιωμάτων που καταβάλλουν οι 
Εταιρείες προκειμένου να εισάγουν μετοχές τους στο Χρηματι¬ 
στήριο. σε 1.000.000 δρχ. για την Κύρια Αγορά και σε 500.000 
δρχ. για την Παράλληλη Αγορά. 


Η απόφαση αυτή να δημοσιευθεί στην Εφημερίδα" της Κυβερ- 
νήσεως. ■ ■ , . 

Αθήνα, 4 Φεβρουάριου 1991 

Ο ΑΝΑΠΛ. ΥΠΟΥΡΓΟΣ· 

ΕΥΘ. ΧΡΙΣΤΟΔΟΥΛΟΥ 
-♦- 

Αρι θ. 258476 ' (2) 

Παροχή έκτακτης επισιτιστικής βοήθειας στη Βουλγαρία. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ, ΑΝΑΠΛ. ΕΘΝΙΚΗΣ ΟΙΚΟΝΟΜΙΑΣ, 
ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη;· 

α) Τις διατάξεις του Ν.Δ. 321 /69 άρθρο 86 παρ. η’ «περί Κώ- 
δικος Δημοσίου Λογιστικού». 

β) Τις διατάξεις του Ν. 1558/1985 «Κυβέρνηση και Κυβερ¬ 
νητικά Όργανα». 

γ) Τις εκκλήσεις της Κυβερνήσεως της Βουλγαρίας για την 
παροχή επισιτιστικής βοήθειας για την αντιμετώπιση των δρα¬ 
ματικών συνθηκών διαβίωσης των κατοίκων της και ιδιαίτερα 
του επισιτιστικού προβλήματος αυτής. 

δ) Τη συνεχή επιδείνωση τής ήδη τραγικής κατάστασης του 
πληθυσμού της ανωτέρω χώρας και την εξαιρετικά επείγουσα 
ανάγκη της για την αντιμετώπιση του έντονου επισιτιστικού προ¬ 
βλήματος αυτής. 

ε) Την ιδιαίτερη ευαισθησία του Ελληνικού λαού για την πα¬ 
ροχή στη δοκιμαζόμενη χώρα επισιτιστικής βοήθειας. 

στ) Την εξαγγελία της Κυβερνήσεως για την'παροχή επισιτι¬ 
στικής βοήθειας στη Βουλγαρία στα πλαίσια των σχέσεων φιλίας 
και καλής γειτονίας. 

ζ) Το αριθ. 9111/10.12.1990 έγγραφο του Υπουργού Γεωρ¬ 
γίας προς την ΚΥΔΕΠ για την άμεση αποστολή 2.000 τόννων 
μαλακού σίτου στη Βουλγαρία με την μορφή της επείγουσας επι¬ 
σιτιστικής βοήθειας προκειμένου να καλυφθούν άμεσες επισιτιστι¬ 
κές ανάγκες του Βουλγαρικού λαού. 

η) Το αριθ. 2993/9.11.1990 έγγραφο του Γεν. Γραμματέα 
Υπ. Γεωργίας προς την ΕΛΛΗΝΙΚΗ ΒΙΟΜΗΧΑΝΙΑ ΖΑΧΑ¬ 
ΡΗΣ Α.Ε. για την αποστολή στη Βουλγαρία δωρεάν 1.000 τόν¬ 
νων ζάχαρης. 

θ) Την έλλειψη διατάξεων για την κάλυψη της παροχής της 
πιο πάνω βοήθειας (σίτου και ζάχαρης) και την αδυναμία άμεσης 
αντιμετώπισης του θέματος αυτού με τη συνήθη νομοθετική δια¬ 
δικασία. 

ι) Την υπ’ αρ. Τ 1201 /90 απόφαση του Πρωθυπουργού όπως 
τροποποιήθηκε με την Υ 1250/91 περί καθορισμού αρμοδιοτή¬ 
των του Αναπλ. Υπ. Εθν. Οικονομίας, αποφασίζουμε: 

1. Εγκρίνουμε τη χορήγηση στη Βουλγαρία 2.000 τόννων 
μαλακού σίτου και 1.000 τόννων ζάχαρης με τη μορφή επείγου¬ 
σας δωρεάν επισιτιστικής βοήθειας, προκειμένου να καλυφθούν 
άμεσες επισιτιστικές ανάγκες του Βουλγαρικού λαού. 

2. Αναθέτουμε κατά παρέκκλιση των κειμένων διατάξεων περί 
προμηθειών (άρθρο 86, παρ. η' του Ν.Δ. 321/69) λόγω του κα- 
τεπείγοντος αλλά και της συμφέρουσας τιμής αγοράς: 

α) Στην ΚΥΔΕΠ να διαθέσει 2.000 τόννους μαλακού σίτου με 
τιμή αγοράς όπως αυτή θα διαμορφωθεί την ημέρα πληρωμής 
του εφοδίου και όχι πάνω από 54 δρχ. το κιλό, στην οποία θα πε¬ 
ριλαμβάνονται και διάφορα μικροέξοδα (φορτωτικά κ.λπ.). 

β) Στην ΕΛΛΗΝΙΚΗ ΒΙΟΜΗΧΑΝΙΑ ΖΑΧΑΡΗΣ Α.Ε. να 
διαθέσει 1.000 τόννους ζάχαρης με τιμή αγοράς 50 δρχ. το κιλό. 

3. Εξουσιοδοτούμε τους Υπουργούς Οικονομικών και Γεωρ¬ 
γίας για τον καθορισμό των σχετικών δικαιολογητικών. 

4. Η δαπάνη που προκαλείται από την ανωτέρω αιτία, η οποία 
ανέρχεται στο ποσό των 175.000.000 δρχ. και στην οποία περι¬ 
λαμβάνονται οι υπέρ τρίτων κρατήσεις και τυχόν άλλα έξοδα, θα 
βαρύνει τον Πρ/σμό Εξόδων Υπ. Γεωργίας, οικον. έτους 1991. 
Κ.Α.Ε. 5142 «κάθε είδους δαπάνες παροχής βοήθειας (οικονομι¬ 
κής, επισιτιστικής κ.λπ.) σε ξένα κράτη με μεταφορά ισόποσου 
κονδυλίου από τον Κ.Α.Ε. 5133 «Δαπάνες γεωργίας, κτηνοτρο¬ 
φίας κ.λπ.». 

5. Η απόφαση αυτή, που έχει αναδρομική ισχύ από 
1.11.1990, να δημοσιευθεί στην Εφημερίδα της Κυβερνήσεως 
και να κυρωθεί με νόμο. 

Αθήνα, 6 Φεβρουάριου 1991 

ΟΙ ΥΠΟΥΡΓΟΙ 

ΕΞΩΤΕΡΙΚΟΝ · ΑΝΑΠΛ. ΕΘΝΙΚΗΣ ΟΙΚΟΝΟΜΙΑΣ 

ΑΝΤ. ΣΑΜΑΡΑΣ ΕΥΘ. ΧΡΙΣΤΟΔΟΥΛΟΥ 

ΟΙΚΟΝΟΜΙΚΟΝ ΓΕΩΡΓΙΑΣ 

ΙΩ. ΠΑΛΑΙΟΚΡΑΣΣΑΣ ΜΙΧ. ΠΑΠΑΚΩΝΣΤΑΝΤΙΝΟΥ 

Αριθ. 2325.11/10/91 (3) 

Κύρωση Ειδικής Συλλογικής Συμβάσεως Εργασίας για πλόες 
στον Περσοαραβικό Κόλπο, στον Κόλπο της Άκαμπα, στους 
λιμένες της Σαουδικής Αραβίας επί της Ερυθράς Θάλασσας 
και στους λιμένες Συρίας, Λιβάνου και Ισραήλ. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 5 του Α.Ν. 3276/1944 «περί 
Συλλογικών Συμβάσεων εν τη Ναυτική Εργασία», όπως έχει τρο¬ 
ποποιηθεί και 'ισχύει σήμερα. 

2. Το από 1 Φεβρουάριου 1991 κοινό έγγραφο της Ενώσεως 
Ελλήνων Εφοπλιστών και της Πανελλήνιας Ναυτικής Ομοσπον¬ 
δίας, με το οποίο υποβλήθηκε για κύρωση η από 1 Φεβρουάριου 
1991 Ειδική Συλλογική Σύμβαση Εργασίας για τους πλόες στον 
Περσοαραβικό Κόλπο, στον Κόλπο της Άκαμπα, στους λιμένες 
της Σαουδικής Αραβίας επί της Ερυθράς Θάλασσας και στους λι¬ 
μένες Συρίας, Λιβάνου και Ισραήλ, αποφασίζουμε: 

1. Την κύρωση της Ειδικής Συλλογικής Συμβάσεως Εργασίας 
για πλόες στον Περσοαραβικό Κόλπο, στον Κόλπο της Άκαμπα, 
στους λιμένες της Σαουδικής Αραβίας επί της Ερυθράς Θάλασ¬ 
σας και στους λιμένες Συρίας, Λιβάνου και Ισραήλ το κείμενο της 
οποίας υπογράφτηκε στις 1 Φεβρουάριου 1991 από τους νόμι¬ 


μους εκπροσώπους: α) της Ένωσης Ελλήνων Εφοπλιστών, και 
β) της Πανελλήνιας Ναυτικής Ομοσπονδίας. 

2. Η ισχύς της Ειδικής Συλλογικής Συμβάσεως που κυρώνε¬ 
ται με την απόφαση αυτή αρχίζει από τα μεσάνυχτα προς την 1 
Φεβρουάριου 1991 και λήγει σύμφωνα με τα οριζόμενα σ’ αυτή. 

3. Η παρούσα απόφαση και η Ειδική Συλλογική Σύμβαση την 
οποία κυρώνει, να δημοσιευθούν στην Εφημερίδα της Κυβερνή¬ 
σεως. 

Πειραιάς, 1 Φεβρουάριου 1991 

Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 

ΕΝΩΣΙΣ ΕΛΛΗΝΩΝ ΠΑΝΕΛΛΗΝΙΑ ΝΑΥΤΙΚΗ 

ΕΦΟΠΛΙΣΤΩΝ ΟΜΟΣΠΟΝΔΙΑ 

ΕΙΔΙΚΗ ΣΥΛΛΟΓΙΚΗ ΣΥΜΒΑΣΗ 

Στον Πειραιά σήμερα την 1η Φεβρουάριου 1991, οι υπογε¬ 
γραμμένοι αφενός Στάθης Γουρδομιχάλης, Πρόεδρος της νόμιμα 
ανεγνωρισμένης επαγγελματικής οργάνωσης «ΕΝΩΣΙΣ ΕΛΛΗ¬ 
ΝΩΝ ΕΦΟΠΛΙΣΤΩΝ» με έδρα τον Πειραιά και εξουσιοδοτημέ¬ 
νος ειδικά για τον σκοπό αυτό και αφετέρου ο Μιχαήλ Ζενζεφύλ- 
λης, Γενικός Γραμματέας της Πανελλήνιας Ναυτικής Ομοσπον¬ 
δίας και εξουσιοδοτημένος ειδικά προς τον σκοπό αυτό με την από 
30.1.1991 απόφαση της Διοίκησης της Ομοσπονδίας συμφωνή¬ 
σαμε από κοινού να ορίσουμε τις ειδικές επικίνδυνες περιοχές, οι 
οποίες έχουν διαμορφωθεί εξαιτίας'της δημιουργηθείσας κατα- 
στάσεως μεταξύ ΙΡΑΚ-ΚΟΥΒΕΙΤ και να καθορίσουμε τους 
όρους προστασίας των Ελλήνων Ναυτικών καθώς και τα δικαιώ¬ 
ματα αυτών, συμφωνούμε: 

Αναγνωρίζεται ότι η περιοχή του Περσοαραβικού Κόλπου, ο 
Κόλπος της ΑΚΑΜΠΑ, όλα τα λιμάνια της Σαουδικής Αραβίας 
επί της Ερυθράς Θαλάσσης, καθώς και όλα τα λιμάνια της Συ¬ 
ρίας, του Λιβάνου και του Ισραήλ αποτελούν ειδικές επικίνδυνες 
περιοχές εξαιτίας της δημιουργηθείσης καταστάσεως στις περιο¬ 
χές αυτές και επομένως για τους Έλληνες ναυτικούς εφαρμόζο¬ 
νται οι παρακάτω όροι και συμφωνίες: 

ΚΕΦΑΛΑΙΟ Α. ΚΑΘΟΡΙΣΜΟΣ ΠΕΡΙΟΧΩΝ - ΖΩΝΩΝ 

1) Η ΠΕΡΙΟΧΗ του Περσοαραβικού Κόλπου διαχωρίζεται σε 
δύο ζώνες ανάλογα με τις ιδιαιτερότητες κάθε ζώνης, προσδιορί¬ 
ζονται δε από τις παρακάτω συντεταγμένες: 

ΠΡΩΤΗ ΖΩΝΗ 

Τα Λιμάνια και η θαλάσσια περιοχή που βρίσκονται® Δυτικά 
του 54.00 Α μήκους εξαιρουμένων των νήσων Εθνοη και περιο¬ 
χής Ζθςςιιπι Οϊΐ ΕίπΙιΈ. 

ΔΕΥΤΕΡΗ ΖΩΝΗ 

Τα Λιμάνια και η θαλάσσια περιοχή που βρίσκονται Ανατολικά 
του 54.00 Α μήκους έως την είσοδο του Περσοαραβικού Κόλπου 
26.00 Β πλάτους. 

2. Η ΠΕΡΙΟΧΗ και τα λιμάνια που βρίσκονται στον Κόλπο 
της Άκαμπα, καθώς και τα λιμάνια της Σαουδικής Αραβίας που 
βρίσκονται στην Ερυθρά Θάλασσα και διαχωρίζεται σε δύο (2) 
ζώνες ανάλογα με τις ιδιαιτερότητες κάθε ζώνης. 

ΠΡΩΤΗ ΖΩΝΗ 

Όλη η περιοχή και τα λιμάνια που βρίσκονται στον Κόλπο της 
Άκαμπα, καθώς και τα λιμάνια της Σαουδικής Αραβίας που βρί¬ 
σκονται βορείως του 25.00 Β πλάτους έως και του 28.00 πλά¬ 
τους. 

ΔΕΥΤΕΡΗ ΖΩΝΗ 

Όλα τα λιμάνια της Σαουδικής Αραβίας που βρίσκονται νο¬ 
τίους του 25.00 έως και του 16.03 (σύνορα Υεμένης / Σαουδικής 
Αραβίας). 

3. Η ΠΕΡΙΟΧΗ της Μεσογείου Θαλάσσης, η οποία περιλαμ¬ 
βάνει τα λιμάνια της Συρίας, του Λιβ'άνουκαι του Ισραήλ και δια¬ 
χωρίζεται σε τρεις (3) ζώνες ανάλογα με τις ιδιαιτερότητες κάθε 
ζώνης. 

ΠΡΩΤΗ ΖΩΝΗ 

Όλα τα λιμάνια της Συρίας. 

ΔΕΥΤΕΡΗ ΖΩΝΗ 

Όλα τα λιμάνια του Λιβάνου. 

ΤΡΙΤΗ ΖΩΝΗ 

Όλα τα λιμάνια του Ισραήλ. 

ΚΕΦΑΛΑΙΟ Β. ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ 
ΠΛΟΙΑΡΧΟΥ ΚΑΙ ΠΛΗΡΩΜΑΤΟΣ 

1. Ο Πλοίαρχος υποχρεούται να ενημερώσει εγγράφως το 
πλήρωμα, ότι το πλοίο κατευθύνεται στις προαναφερθείσες επι¬ 
κίνδυνες περιοχές (Κεφ. Α 1), οπότε ο ναυτικός υποχρεούται 
εντός πέντε ημερών (5) από την ενημέρωσή του να δηλώσει γρα¬ 
πτώς εάν θα ακολουθήσει το πλοίο ή όχι. Εάν όμως η προθεσμία 
των πέντε (5) ημερών δεν μπορεί να εξαντληθεί λόγω πλου μικρο- 
τέρου των 5 ημερών τότε στην αντίστοιχη έγγραφη ανακοίνωση 
του Πλοιάρχου ο ναυτικός υποχρεούται να δηλώσει τούτο γρα- 
πτώς τρεις (3) ημέρες προ της εισόδου (26.00 Β) του πλοίου στον 
Περσοαραβικό Κόλπο. 

Στις περιπτώσεις αυτές, εάν ο ναυτικός εδήλωσε ότι δεν επιθυ¬ 
μεί να ακολουθήσει το πλοίο, δικαιούται παλιννόστηση δαπάναις 
του πλοίου, άλλως εάν δηλαδή δεν τηρηθούν οι προθεσμίες, ο 
ναυτικός βαρύνεται με τα έξοδα παλιννόστησής του. 

2. Στην περίπτωση όπου το πλοίο ήδη ευρίσκεται προ της εισό¬ 
δου του Περσοαραβικού Κόλπου (26.00 Β) και κατευθύνεται στις 
περιοχές που αναφέρονται στο Κεφ. Α1, ο ναυτικός άν και σύμ¬ 
φωνα με την προηγούμενη παράγραφο Β1 έχει δηλώσει ότι θα 
ακολουθήσει το πλοίο δικαιούται να αλλάξει γνώμη και να δηλώ¬ 
σει ότι δεν επιθυμεί να το ακολουθήσει, εφόσον περί αυτού ειδοποι¬ 
ήσει εγκαίρως τον Πλοίαρχο, οπότε η παλιννόστησή του γίνεται 
και πάλιν δαπάναις του πλοίου. Διευκρινίζεται ότι η έγγραφη 
ανακοίνωση του Πλοιάρχου προς το πλήρωμα ότι τό πλοίο κατευ- 
θύνεται προς τις περιοχές του Κεφ. Α1 πρέπει να γίνεται έγκαιρα, 
ώστε να παρέχεται στο ναυτικό ο εύλογος χρόνος για να αποφασί¬ 
σει τελικά και να γνωστοποιήσει εγγράφως στον Πλοίαρχο εάν θα 
ακολουθήσει το πλοίο ή όχι. Στην περίπτωση αυτή η γνωστοποί¬ 
ηση προς το πλήρωμα βεβαιούται δια της υπογραφής τής σχετι¬ 
κής ανακοινώσεως του Πλοιάρχου προς αυτό. Ο εύλογος αυτός 
χρόνος προσδιορίζεται από τον Πλοίαρχο στην έγγραφη ανακοί¬ 
νωσή του και δεν μπορεί να είναι λιγότερος από τρεις (3) ώρες. 
'Αλλως, εάν δηλαδή δεν τηρηθεί από τον ναυτικό η προθεσμία του 
ευλόγου χρόνου που προσδιόρισε ο Πλοίαρχος, ο ναυτικός βαρύ- 
νεται με τα έξοδα παλιννόστησής του. 

3. Στις περιπτώσεις που η ανακοίνωση του προορισμού .του 
πλοίου για τον Περσοαραβικό Κόλπο γίνεται όταν το πλοίο ευρί- 
σκεται στην περιοχή Μεσογείου ή Μαύρης Θάλασσας, ο ναυτικός 
υποχρεούται να δηλώσει εγγράφως εάν θα ακολουθήσει το πλοίο 
ή όχι εντός 24 ωρών από της εγγράφου ανακοινώσεως του 
Πλοιάρχου. Σε περίπτωση που ο ναυτικός δηλώσει ότι δεν επιθυ¬ 
μεί να ακολουθήσει το πλοίο, δικαιούται παλιννόστηση δαπάναις 
του πλοίου. Άλλως, εάν δηλαδή δηλώσει ότι θα ακολουθήσει το 
πλοίο και μεταγενέστερα υπαναχωρήσει ο ναυτικός βαρύνεται με 
τα έξοδα παλιννόστησής του. 

4. Στην περίπτωση που δεν έχει γίνει γνωστοποίηση στον ναυ¬ 
τικό σύμφωνα με τις προηγούμενες παρ.1, 2 και 3 του Κεφ. Β' 
και. το πλοίο ευρίσκεται προ της εισόδου του Περσοαραβικού Κόλ¬ 
που (26.00) και εντός της θαλάσσιας περιοχής του Ομ«ν που πε¬ 
ρικλείεται εντός της νοητής γραμμής του παραλλήλου 24.00 Β 
από τις ανατολικές. ακτές του Ομάν μέχρι του μεσημβρινού 


60.00 Α και από εκεί μέχρι τις νότιες και δυτικές ακτές τού Ιράν 
έως του 26.00 Β εν αναμονή (είτε σε άγκυροβόλιο, είτε περι- 
πλέον) και πληροφορηθεί ο ναυτικός εγγράφως από τον Πλοίαρχο 
ότι το πλοίον θα εισέλθει στον Περσοαραβικό Κόλπο στην περί¬ 
πτωση αυτή εφαρμόζονται αναλογικά τα περί ευλόγου χρόνου 
κ.λπ., τα οριζόμενα από την παράγραφο 2 του Κεφαλαίου Β. 

5. Σε περίπτωση που το πλοίο κατευθύνεται στον Κόλπο της 
Άκαμπα (28.00 Β) καθώς και σε λιμάνια της Σαουδικής Αρα¬ 
βίας ευρισκόμενα στην περιοχή της Ερυθράς Θαλάσσης, ο 
Πλοίαρχος υποχρεούται να ενημερώσει εγγράφως το πλήρωμα 
οπότε ο ναυτικός υποχρεούται εντός πέντε (5) ημερών από την 
ενημέρωσή του να δηλώσει γραπτά εάν θα ακολουθήσει το πλοίο 
ή όχι. Εάν όμως η προθεσμία των πέντε (5) ημερών δεν μπορεί να 
εξαντληθεί λόγω πλου μικροτέρου των πέντε (5) ημερών, τότε 
στην αντίστοιχη έγγραφη ανακοίνωση του Πλοιάρχου ο ναυτικός, 
υποχρεούται να δηλώσει τούτο γραπτώς τρεις (3) ημέρες είτε προ 
της εισόδου του πλοίου στη Διώρυγα του Σουέζ είτε πριν τούτο 
παραπλεύσει τον Λιμένα του Άντεν. Στις περιπτώσεις αυτές εάν ο 
ναυτικός δήλωσε ότι δεν επιθυμεί να ακολουθήσει το πλοίο, δι¬ 
καιούται παλιννόστηση δαπάναις του πλοίου. Άλλως, εάν δη¬ 
λαδή δεν τηρηθούν οι προθεσμίες, ο ναυτικός βαρύνεται με τα 
έξοδα παλιννόστησής του. 

6. Στις περιπτώσεις που η ανακοίνωση του προορισμού του 
πλοίου για τον Κόλπο της Άκαμπα (28.00 Β) καθώς και τα λι¬ 
μάνια της Σαουδικής Αραβίας που βρίσκονται στην Ερυθρά Θά¬ 
λασσα γίνεται όταν το πλοίο ευρίσκεται στην περιοχή Μεσογείου ή 
Μαύρης Θαλάσσης ο ναυτικός υποχρεούται να δηλώσει, εγγρά¬ 
φως εάν θα ακολουθήσει το πλοίο ή όχι εντός 24 ωρών από της 
εγγράφου ανακοινώσεως του Πλοιάρχου. 

Σε περίπτωση που ο ναυτικός δηλώσει ότι δεν επιθυμεί να ακο¬ 
λουθήσει το πλοίο δικαιούται παλιννόστηση δαπάναις του πλοίου. 
Άλλως, εάν δηλαδή δηλώσει ότι θα ακολουθήσει το πλοίο και με¬ 
ταγενέστερα υπαναχωρήσει, ο ναυτικός βαρύνεται με τα έξοδα 
παλιννόστήσής του. 

7. Στην περίπτωση που δεν έχει γίνει γνωστοποίηση εις τον 
ναυτικό σύμφωνα με τις προηγούμενες παραγράφους 5 και 6 του 
Κεφ. Β' και το πλοίο ευρίσκεται προ της εισόδου είτε της Διώρυ- 
γος του Σουέζ είτε πριν παραπλεύσει τον Λιμένα του Άντεν και 
πληροφορηθεί ο ναυτικός εγγράφως από τον Πλοίαρχο ότι το 
πλοίο θα κατευθυνθεί στην περιοχή του Κόλπου της Άκαμπα ή σε 
λιμάνια της Σαουδικής Αραβίας στην Ερυθρά Θάλασσα, έχει το 
δικαίωμα να δηλώσει ότι δεν επιθυμεί να ακολουθήσει το πλοίο 
και να ζητήσει την παλιννόστησή του με δαπάνες του πλοίου, εφό¬ 
σον δηλώσει τούτο εγγράφως στον Πλοίαρχο εντός ευλόγου χρό¬ 
νου από της ανακοινώσεως του Πλοιάρχου. Στις περιπτώσεις αυ¬ 
τές εφαρμόζεται αναλογικά τα περί ευλόγου χρόνου κ.λπ. οριζό¬ 
μενα από την παρ. 2 του Κεφαλαίου Β’. 

8. Σε περίπτωση που το πλοίο κατευθύνεται σε λιμάνια της Συ¬ 
ρίας, του Λιβάνου καθώς και του Ισραήλ ο Πλοίαρχος υποχρεού- 
ται να ενημερώσει εγγράφως το πλήρωμα οπότε ο ναυτικός υπο- 
χρεούται εντός 5 ημερών από την ενημέρωσή του να δηλώσει 
γραπτά εάν θα ακολουθήσει το πλοίο ή όχι. Εάν όμως η προθε¬ 
σμία των πέντε (5) ημερών δεν μπορεί να εξαντληθεί λόγω πλου 
μικροτέρου των πέντε (5) ημερών, τότε στην αντίστοιχη έγγραφη 
ανακοίνωση του Πλοιάρχου ο ναυτικός υποχρεούται να δηλώσει 
τούτο γραπτώς τρεις (3) ημέρες προ της εισόδου του πλοίου σε λι¬ 
μάνια της Συρίας, Λιβάνου καθώς και Ισραήλ. Στις περιπτώσεις 
αυτές εάν ο ναυτικός δήλωσε ότι δεν επιθυμεί να ακολουθήσει το 
πλοίο,, δικαιούται παλιννόστηση δαπάναις του πλοίου. Άλλως, 
εάν δηλαδή δεν τηρηθούν οι προθεσμίες, ο ναυτικός βαρύνεται με 
τα έξοδα παλιννόστησής του. 

9. Στις περιπτώσεις που η ανακοίνωση του προορισμού του 

πλοίου για λιμάνια της Συρίας, του Λιβάνου καθώς και του Ισ¬ 
ραήλ γίνεται όταν το πλοίο ευρίσκεται στην περιοχή Μεσογείου ή 
Μαύρης Θαλάσσης, ο ναυτικός υποχρεούται να δηλώσει εγγρά¬ 
φους εάν θα ακολουθήσει το πλοίο ή όχι εντός 24 ωρών από της 
εγγράφου ανακοινώσεως του Πλοιάρχου. 

Σε περίπτωση που ο ναυτικός δηλώσει ότι δεν επιθυμεί να ακο¬ 
λουθήσει το πλοίο δικαιούται παλιννόστηση δαπάναις του πλοίου. 
Άλλως, εάν δηλαδή δηλώσει ότι θα ακολουθήσει το πλοίο και με¬ 
ταγενέστερα υπαναχωρήσει, ο ναυτικός βαρύνεται με τα έξοδα 
παλιννόστησής του. 

10. Ειδικά για τις περιπτώσεις πλοίων τα οποία λόγω της «ρύ¬ 
σεως της αναληφθείσης εργασίας των παραμένουν ή μετακινού¬ 
νται συνεχώς εντός της περιοχής 1 του ΚΕΦΑΛΑΙΟΥ Λ αυμφω- 
νείται όπως οι ναυτολογημένοι σε αυτά ναυτικοί μπορούν να ζη¬ 
τήσουν να παλιννοστηθούν δαπάναις του πλοίου. Η λύση της συμ- 
βάσεως εργασίας δεν αποτελεί καταγγελίαν αυτής και ως εκ τού¬ 
του οι ναυτικοί αυτοί δεν δικαιούνται αποζημιώσεως. 

Διευκρινίζεται ότι το υπό της παρούσης παρεχόμενο δικαίωμα 
εις τους ναυτικούς θα ασκείται εφόσον οι συνθήκες που επικρα¬ 
τούν στην περιοχή το επιτρέπουν. 

11. Εάν το πλοίο τελικά δεν πάει στον Περσοαραβικό Κόλπο ή 
στην περιοχή του Κόλπου της Άκαμπα ή στα λιμάνια της Σαου¬ 
δικής Αραβίας που ευρϊσκονται στην Ερυθρά Θάλασσα ή στα λι¬ 
μάνια της Συρίας, του Λιβάνου ή του Ισραήλ, τότε ο ναυτικός που 
απολύθηκε για τον λόγο αυτό δικαιούται να απαιτήσει τη νόμιμη 
αποζημίωση του τόπου απολύσεώς του, εκτός εάν η μη πραγμα¬ 
τοποίηση του ταξιδιού οφείλεται σε ανωτέρω βία. Περί αυτού, σε 
περίπτωση αμφισβητήσεως αποφαίνεται διμελής Επιτροπή, απο- 
τελουμένη από έναν εκπρόσωπο της Ε.Ε.Ε. και έναν εκπρόσωπο 
της Π.Ν.Ο., η απόφαση της οποίας είναι υποχρεωτική για τους 
ενδιαφερομένους. 

ΚΕΦΑΛΑΙΟ Γ. ΚΑΘΟΡΙΣΜΟΣ ΕΠΙΔΟΜΑΤΩΝ 
ΠΕΡΙΟΧΗ Α1 ΚΕΦΑΛΑΙΟΥ Α 

1. Σύμφωνα με την απόφαση αριθ. 661/1990 του Ο.Η.Ε. 
που υιοθέτησε η Ελληνική Κυβέρνηση απαγορεύεται η προσέγ¬ 
γιση πλοίων στα λιμάνια ή σταθμούς ΙΡΑΚ/ΚΟΥΒΕΙΤ. 

Στους Έλληνες ναυτικούς που'υπηρετούν σε πλοία των οποίων 
επιτρέπεται η προσέγγιση (μεταφορά φαρμακευτικού υλικού). 

ΣΤΗΝ ΠΡΩΤΗ ΖΩΝΗ καταβάλλεται πρόσθετο επίδομα που 
υπολογίζεται πάνω στον μηνιαίο μισθό που καθορίζεται από την 
ισχύουσα Συλλογική Σύμβαση Εργασίας για κάθε ναυτικό ως 

εξής: 

α) Προκειμένου για δεξαμενόπλοια ποσοστό 140% 

β) Προκειμένου για φορτηγά πλοία ποσοστό 125% 

Το αυτό ως άνω επίδομα θα καταβάλλεται και στις περιπτώ¬ 
σεις κατά τις οποίες με αποφάσεις της Ελληνικής Κυβερνήσεως ή 
κατόπιν υιοθετήσεως από αυτήν νεωτέρων αποφάσεων του 
Ο.Η.Ε. επιτραπεί η προσέγγιση και σε άλλες περιπτώσεις στα λι¬ 
μάνια ΙΡΑΚ - ΚΟΥΒΕΙΤ. 

Τέλος στους Έλληνες ναυτικούς που υπηρετούν σε ελληνικά 
πλοία που κατευθύνονται στην ΠΡΩΤΗ ΖΩΝΗ και έχουν προορι¬ 
σμό λιμάνια και αγκυροβόλια εκτός ΙΡΑΚ - ΚΟΥΒΕΙΤ καταβάλ¬ 
λεται το αυτό ως άνω επίδομα. 

2. Στους ναυτικούς που υπηρετούν σε ελληνικά πλοία που κα- 
τευθύνονται στην ΔΕΥΤΕΡΗ ΖΩΝΗ καθώς και στις νήσους Ε»- 
ναη και περιοχής Ζβςηυιη Οίΐ ΓίεΙεΙβ και έχουν προορισμό λιμά¬ 
νια ή αγκυροβόλια που ευρϊσκονται ανατολικά του 54.00Α μή¬ 
κους έως την είσοδο του Περσοαραβικού Κόλπου (26.00Β πλά¬ 
τους) καταβάλλεται πρόσθετο επίδομα που υπολογίζεται πάνω 
στο μηνιαίο μισθό που καθορίζεται από την ισχύουσα Συλλογική 
Σύμβαση Εργασίας για κάθε ναυτικό ως εξής: 

α. Προκειμένου για δεξαμενόπλοια ποσοστό 120%. 


β. Προκειμένου για φορτηγά πλοία ποσοστό 100%. 

3. Η χορήγηση των ανωτέρω επιδομάτων αρχίζει από της ει¬ 
σόδου του πλοίου στον Περσοαραβικό Κόλπο που καθορίζεται 
από τον μεσημβρινό 26.00 Β και καταβάλλεται για όλο το χρο¬ 
νικό διάστημα το αντίστοιχο ποσοστό της κάθε ΖΩΝΗΣ κατ’ 
αναλογία των ημερών παραμομής του πλοίου σε κάθε ΖΩΝΗ και 
λήγει με την έξοδο του πλοίου από τον Περσοαραβικό Κόλπο 
(26.00Β). 

4. Εάν εκτός του βασικού μισθού έχει συμφωνηθεί και η κατα¬ 
βολή Βοηιΐ3 αυτό δεν συμψηφίζεται με το πρόσθετο επίδομα που 
προβλέπεται από την παρούσα Σύμβαση. Τυχόν αντίθετη συμφω¬ 
νία στην ατομική σύμβαση του ναυτικού δεν ισχύει. 

5. Το παραπάνω πρόσθετο επίδομα καταβάλλεται για όσες μέ¬ 
ρες το πλοίο θα παραμείνει στις παραπάνω ΖΩΝΕΣ που έχουν 
προσδιορισθεί αλλά σε καμμία περίπτωση δεν μπορεί το επίδομα 
αυτό να είναι ολιγότερο των τριών (3) ημερών για κάθε ΖΩΝΗ. 

ΠΕΡΙΟΧΗ 2 ΚΕΦΑΛΑΙΟΝ Α 

6α) Για την 2η περιοχή και ειδικότερα για την ΠΡΩΤΗ 
ΖΩΝΗ που περιλαμβάνει όλη την περιοχή και τα λιμάνια της Σα¬ 
ουδικής Αραβίας που βρίσκονται στον Κόλπο της Άκαμπα κα¬ 
θώς και τα λιμάνια της Σαουδικής Αραβίας που βρίσκονται Βο¬ 
ρείους του 25.00 Β πλάτους έως και του 28.00 Β πλάτους, κατα¬ 
βάλλεται στον ναυτικό πρόσθετο επίδομα που υπολογίζεται πάνω 
στο μηνιαίο μισθό που καθορίζεται από την ισχύουσα Σ.Σ.Ε. για 
κάθε ναυτικό ως εξής: 

α. Προκειμένου για Δεξαμενόπλοια ποσοστό 140%. 

β. Προκειμένου για φορτηγά πλοία ποσοστό 125%. 

6β) Η χορήγηση του ανωτέρω επιδόματος αρχίζει από την εί¬ 
σοδο του πλοίου στον κόλπο της ΑΚΑΜΠΑ (28.00 Β) ή την 
άφιξη του πλοίου στα προαναφερθέντα λιμάνια της Σαουδικής 
Αραβίας και καταβάλλεται για όλο το χρονικό διάστημα μέχρι 
της εξόδου του πλοίου από την περιοχή του Κόλπου της Άκαμπα 
(28.00Β) ή την αναχώρησή του από τα πιό πάνω λιμάνια. 

6γ) Για την ΔΕΥΤΕΡΗ ΠΕΡΙΟΧΗ και ειδικότερα για την 
ΔΕΥΤΕΡΗ ΖΩΝΗ που περιλαμβάνει όλα τα λιμάνια της Σαουδι¬ 
κής Αραβίας που ευρϊσκονται νοτίως του 25.00 έως του 16.03 
σύνορα. Υεμένης - Σαουδικής Αραβίας καταβάλλεται στο ναυτικό 
πρόσθετο επίδομα που υπολογίζεται πάνω στο μηνιαίο μισθό που 
καθορίζεται από την ισχύουσα Σ.Σ.Ε. για κάθε ναυτικό ως εξής: 

α. Προκειμένου για δεξαμενόπλοια ποσοστό 70%. 

β. Προκειμένου για φορτηγά πλοία ποσοστό 45%. 

66) Η χορήγηση των ανωτέρων επιδομάτων παράγραφος 6α 
και 6β αρχίζει από την άφιξη του πλοίου στα προαναφερθέντα λι¬ 
μάνια και καταβάλλεται για όλο το χρονικό διάστημα μέχρι την 
αναχώρηση του πλοίου από τα πιο πάνω λιμάνια. 

6ε) Εάν εκτός του βασικού μισθού έχει συμφωνηθεί και η κα¬ 
ταβολή Βοηιΐδ αυτό δεν συμψηφίζεται με το πρόσθετο επίδομα 
που προβλέπεται από την παρούσα Σύμβαση. Τυχόν αντίθετη 
συμφωνία στην ατομική σύμβαση του ναυτικού δεν ισχύει. 

6στ) Το παραπάνω πρόσθετο επίδομα καταβάλλεται για όσες 
ημέρες το πλοίο παραμείνει στην περιοχή του Κόλπου της Άκα¬ 
μπα ή στα λιμάνια της Σαουδικής Αραβίας στην Ερυθρά Θά¬ 
λασσα και όχι λιγότερο των τριών (3) ημερών. 

Διευκρινίζεται ότι για τον υπολογισμό του επιδόματος ο χρόνος 
παραμονής στα παραπάνω λιμάνια 6α και 6γ. 

Θα υπολογίζεται αρθοιστικώς μέχρι συμπληρώσεως του τριη- 
μένου (π.χ. για οκτάωρη παραμονή στον Λιμένα Α και πεντάωρη 
παραμονή την αυτή ή άλλη ημέρα στον Λιμένα Β θα καταβληθεί 
επίδομα για τρεις (3) ημέρες συνολικά. 

7α. ΠΕΡΙΟΧΗ 3 ΚΕΦΑΛΑΙΟΝ Α 

Για την 3η περιοχή των λιμανιών Συρίας, Λιβάνου και Ισραήλ 
και ειδικότερα για την ΠΡΩΤΗ ΖΩΝΗ που περιλαμβάνει τα λι- 

μάνια της Συρίας καταβάλλεται στον ναυτικό πρόσθετο επίδομα 
που υπολογίζεται πάνω στον μηνιαίο μισθό που καθορίζεται από 
την ισχύουσα Σ.Σ.Ε. για κάθε ναυτικό ως εξής: 

α. Προκειμένου για δεξαμενόπλοια ποσοστό 70%. 

β. Προκειμένου για φορτηγά πλοία ποσοστό 45%. 

7β. Για την ΔΕΥΤΕΡΗ ΖΩΝΗ της περιοχής που περιλαμβά¬ 
νει τα λιμάνια του Λιβάνου καταβάλλεται στον ναυτικό πρόσθετο 
επίδομα που υπολογίζεται πάνω στον μηνιαίο μισθό που καθορί¬ 
ζεται από την ισχύουσα Σ.Σ.Ε. για κάθε ναυτικό ως εξής: 

Για δεξαμενόπλοια και φορτηγά πλοία ποσοστό 100%. 

7γ. Για την ΤΡΙΤΗ ΖΩΝΗ της περιοχής αυτής που περιλαμ¬ 
βάνει τα λιμάνια του Ισραήλ καταβάλλεται στον ναυτικό πρό¬ 
σθετο επίδομα που υπολογίζεται πάνω στον μηνιαίο μισθό που 
καθορίζεται από την ισχύουσα Σ.Σ.Ε. για κάθε ναυτικό ως εξής: 

α. Προκειμένου για δεξαμενόπλοια ποσοστό 140%. 

β. Προκειμένου για φορτηγά πλοία ποσοστό 125%. 

7δ. Η χορήγηση του ανωτέρω επιδόματος αρχίζει από την 
άφιξη του πλοίου στα προαναφερθέντα λιμάνια Συρίας, Λιβάνου 
και Ισραήλ και καταβάλλεται για όλο το χρονικό διάστημα μέχρι 
την αναχώρησή του από τα πιο πάνω λιμάνια. 

7ε) Εάν εκτός του βασικού μισθού έχει συμφωνηθεί και η κα¬ 
ταβολή Ιίοηιιε αυτό δεν συμψηφίζεται με το πρόσθετο επίδομα 
που προβλέπεται από την παρούσα Σύμβαση. Τυχόν αντίθετη 
συμφωνία στην ατομική σύμβαση του ναυτικού δεν ισχύει. 

7στ) Το παραπάνω πρόσθετο επίδομα καταβάλλεται για όσες 
ημέρες το πλοίο παραμείνει στα λιμάνια της Συρίας, Λιβάνου και 
Ισραήλ και όχι λιγότερο των τριών ημερών. 

Διευκρινίζεται ότι για τον υπολογισμό του επιδόματος ο χρόνος 
παραμονής στα παραπάνω λιμάνια θα υπολογίζεται αθροιστικώς 
μέχρι συμπληρώσεως του τριημένου (π.χ. για οκτάωρη παρα¬ 
μονή στον Λιμένα Α και πεντάωρη παραμονή την αυτή ή άλλη 
ημέρα στον Λιμένα Β θα καταβληθεί επίδομα για τρεις (3) ημέρες 
συνολικά. 

ΚΕΦΑΛΑΙΩΝ Δ. ΓΕΝΙΚΟΙ ΟΡΟΙ 

1. Σε Αξιωματικό ή Μέλος του πληρώματος που υποστεί κατά 
τη διάρκεια της παραμονής του πλοίου στις παραπάνω περιοχές 
(Κεφ. Α) ατύχημα με αποτέλεσμα να επέλθη στον ναυτικό πλήρης 
ή μερική διαρκής ανικανότητα για εργασία ή είναι θανατηφόρο, 
θα καταβάλλεται πέραν της αποζημίωσεως που προβλέπεται από 
τον νόμο 551/1915 είτε στον ίδιο το ναυτικό που υπέστη το ατύ¬ 
χημα είτε σε περίπτωση θανάτου αυτού, στους δικαιούχους που 
προβλέπονται από τον παραπάνω νόμο και πρόσθετος εφ’ άπαξ 
αποζημίωση καθοριζομένη: 

ι) Προκειμένου για μερική ανικανότητα εις το ποσόν των τριών 
χιλιάδων Λιρών Αγγλίας (£ 3.000). 

ιι) Προκειμένου για πλήρη διαρκή ανικανότητα ή θάνατο εις το 
ποσόν των Λιρών Αγγλίας πέντε χιλιάδων (£ 5.000). 

2. Διευκρινίζεται ότι δεν αποτελεί λόγο λύσης της σύμβασης 
ναυτολόγησης ο πλους σε λιμάνια και όρμους των παραπάνω θα¬ 
λασσίων περιοχών εφ' όσον: 

α. Στην ατομική σύμβαση του ναυτικού που καταρτίσθηκε 
αφού ετέθη σε ισχύ η. παρούσα περιελήφθη σχετική γραπτή δή¬ 
λωση. 

β. Όταν ο Πλοίαρχος και κάθε μέλος του πληρώματος εδήλω- 
σαν υπεύθυνα και γραπτά ότι δέχονται οικειοθελώς να ακολουθή¬ 
σουν το πλοίο στις παραπάνω περιοχές και 
. γ. Στις παραπάνω με στοιχεία α και β περιπτώσεις του άρθρου 
αυτού ο ναυτικός δικαιούται να παλιννοστηθεί με δαπάνες του 
πλοίου εφ’. όσον έχουν τηρηθεί από αυτό οι προθεσμίες γνωστο- 
ποιήσεως που αναφέρονται στο Κεφάλαιον Β της παρούσας. 


ΚΕΦΑΛΑΙΩΝ Ε. ΔΙΑΡΚΕΙΑ ΙΣΧΥΟΣ 

1. Η ισχύς της παρούσας Ειδικής Συλλογικής Συμβάσεως αρ¬ 
χίζει από τα μεσάνυκτα προς την Ιην Φεβρουάριου 1991 και θα 
διατηρηθεί σε ισχύ μέχρις ότου καταγγελθεί από ένα από τα συμ¬ 
βαλλόμενα μέρη εφ’ όσον ή τερματισθούν οι εχθροπραξίες ή όταν 
αρθεί ο χαρακτηρισμός σαν επικινδύνων των ζωνών που καθορί¬ 
ζονται στο Κεφάλαιον Α από τις ασφαλιστικές εταιρείες ή Οργανι¬ 
σμούς, ή παύσει η επιβολή επασφαλίστρου από τις ασφαλιστικές 
εταιρείες. 

2. Από της ισχύος της παρούσης καταργείται στο σύνολό της η 
από 5.9.1990 Ειδική Συλλογική Σύμβασις Εργασίας της παρού¬ 
σης επεχούσης θέσεως και καταγγελίας παρ’ αμφοτέρων των με¬ 
ρών. 

3. Από της ισχύος της παρούσης καταργείται από σήμερον στο 
σύνολό της η από 15.1.1976 «Ειδική Συλλογική Σύμβασις περί 
πλόων εις Λίβανον», της παρούσης επεχούσης θέσεως και καταγ¬ 
γελίας αμφοτέρων των μερών. 

Ρητώς συμφωνείται παρά των συμβαλλομένων εις την παρού¬ 
σαν ότι παραιτούνται ανεπιφυλάκτως του υπό της παραγράφου 4 
της ανωτέρω συμβάσεως προβλεπομένου χρόνου καταγγελίας 
αυτής (15 ημέρες). 

Η παρούσα Ειδική Συλλογική Σύμβασις συντάχθηκε σε τρία 
αντίτυπα και έλαβαν από ένα τα συμβαλλόμενα μέρη, το δε τρίτο 
θα υποβληθεί στο Υπουργείο Εμπορικής Ναυτιλίας, για κύρωση 
και υπογράφεται ως εξής: 

Για την Ένωση Ελλήνων Για την Πανελλήνια 

Εφοπλιστών Ναυτική Ομοσπονδία 

Ο Πρόεδρος Ο Γενικός Γραμματέας 

ΣΤΑΘΗΣ ΓΟΥΡΔΟΜΙΧΑΛΗΣ ΜΙΧΑΗΛ ΖΕΝΖΕΦΥΛΛΗΣ 


Αριθ. 3163 Φ. 101.3 (4) 

Έναρξη λειτουργίας Πυρ/κού Κλιμακίου Θεσπρωτικού. 

Ο ΑΡΧΗΓΟΣ ΠΥΡΟΣΒΕΣΤΙΚΟΥ ΣΩΜΑΤΟΣ 
Έχοντας υπόψη: 

α) Την υπ’ αριθ. 28559 Φ. 109.1/11.10.1990 Απόφαση 
του Υπουργού Δημόσιας Τάξης «Ίδρυση Πυρ/κού Κλιμακίου στο 
δήμο Θεσπρωτικού του Νομού Πρέβεζας» (ΦΕΚ τ.Β’ 673 της 
23.10.1990) και 

β) Την υπ’ αριθ. 892 Φ. 101.3/124/18.1.1991 απόφαση 
του Υπουργού Δημόσιας Τάξης «Έναρξη λειτουργίας Πυροσβε¬ 
στικής Υπηρεσίας Φιλιππιάδας», αποφασίζουμε: 

Ορίζουμε ημερομηνία έναρξης λειτουργίας του Πυροσβεστικού 
Κλιμακίου Θεσπρωτικού την 31.12.1990, ημερομηνία κατά την 
οποία άρχισε να λειτουργεί η Π.Υ. Φιλιππιάδας. 

Η απόφασή μας αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 23 Ιανουάριου 1991 

Με εντολή Υπουργού 
Ο Αρχηγός 

ΚΩΝ/ΝΟΣ ΑΡΚΟΥΔΕΑΣ 

-φ- 

Αριθ. 892 Φ. 101.3/124 (5) 

Έναρξη λειτουργίας Πυροσβεστικής Υπηρεσίας Φιλιππιάδας. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

■α) Τις διατάξεις του Π.Δ. 371/1987 «Αναδιοργάνωση των 
Υπηρεσιών του Πυροσβεστικού Σώματος». 

β) Το υπ’ αριθ. Π.Δ. 297/1990 «Κατάργηση Π.Σ. Γ' τάξης 
του δήμου Θεσπρωτικού και ίδρυση Π.Σ. I" τάξης στο δήμο Φι- 
λιππιάδας». 

γ) Την υπ’ αριθ. 1 Φ.101.3/3.1.1991 αναφορά της Π.Τ. Φι- 
λιππιάδας σχετικά με την έναρξη λειτουργίας της Π.Τ. Φιλιππιά- 
δας. 

δ) Την υπ’ αριθ. 3137 Φ. 109.1/7.2.1989 (ΦΕΚ Β'89) 
Απόφαση Υπουργού Δημόσιας Τάξης «Περί μεταβίβασης αρμο¬ 
διοτήτων και εξουσίας υπογραφής εγγράφων με εντολή Υπουρ¬ 
γού στο Γενικό Γραμματέα και σε όργανα του Πυρ/κού Σώμα¬ 
τος», αποφασίζουμε: 

Ορίζουμε ημερομηνία έναρξης λειτουργίας της Π. Υ. Φιλιππιά- 
δας την 31.12.1990, ημερομηνία κατά την οποία άρχισε να λει¬ 
τουργεί η Υπηρεσία αυτή. 

Η απόφασή μας αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 18 Ιανουάριου 1991 

Με εντολή Υπουργού 
Ο Γενικός Γραμματέας 
ΜΙΧΑΗΛ ΚΟΥΤΕΛΙΔΑΚΗΣ 

Αριθ. 6633/658 Φ .6 (6) 

Άδεια λειτουργίας εργοστασίου παραγωγής αντιβιοτικών φαρ¬ 
μάκων της ΑΕ Εθνική Φαρμακοβιομηχανία στη ΒΙΠΕ Πα- 

τρών (Άγιος Στέφανος) του Νομού Αχαΐας. 

Ο ΥΦΥΠΟΥΡΓΟΣ ΒΙΟΜΗΧΑΝΙΑΣ, 

ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ ΚΑΙ 
Ο ΑΝΑΠΛΗΡΩΤΗΣ ΥΠΟΥΡΓΟΣ ΥΓΕΙΑΣ, 
ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των Νόμων ΔΚΣΤ/1912, 6422/1934, 
3214/1955 και 4481/1965, του Ν.Δ. 1150/1949, του Α.Ν. 
207/1967, του από 15.10.1922 Β. Δ/τος, του από 16.3.50 
Β.Δ. όπως τροποποιήθηκε και συμπληρώθηκε με το από 
24.11.53 όμοιο του Ν.Δ. 96/2.8.1973 καθώς και του Π.Δ. 
396/89 (ΦΕΚ 172/Α/16.6.89) για τον Οργανισμό της Γενι¬ 
κής Γραμματείας Βιομηχανίας. 

2. Το Π.Δ. 180/90 (ΦΕΚ 64/Α/11.4.90) «περί διορισμού 
Υπουργών - Αναπλ. Υπουργών και Υφυπουργών». 

3. Την Υ.1074/14.5.90 απόφαση του Πρωθυπουργού και 
του Υπουργού ΒΕΤ για ανάθεση αρμοδιοτήτων στον Υφυπουργό 
Βασ. Μαντζώρη (ΦΕΚ 325/Β/15.5.90). 

4. Τις κοινές αποφάσεις των Υπουργών Βιομηχανίας και 
Ενέργειας και Κοινωνικών Υπηρεσιών με αριθμό 36269/1179/ 
15.1.74 και με αριθμό Α6/829/78. 

5. Την απόφασή μας με την οποία χορηγήθηκε άδεια λειτουρ¬ 
γίας στο ανωτέρω εργοστάσιο. 

6. Αίτηση της ΑΕ Εθνικής Φαρμακοβιομηχανία για τη χορή¬ 
γηση αδείας λειτουργίας του εργοστασίου της παραγωγής Αντι¬ 
βιοτικών Φαρμάκων. 

7. Τα σχεδιαγράμματα που έχουν υποβληθεί καθώς και τα 
λοιπά δικαιολογητικά στοιχεία. 

8. Την από 20.4.90 εισήγηση της Υπηρεσίας μας και τη γνω¬ 
μάτευση του Ε.Ο.Φ. με αριθμό Ο-983/23η/31.10.90. 

9) Την υπ’ αρ. Υ 1059/90 απόφαση του Πρωθυπουργού περί 
καθορισμού αρμοδιοτήτων του Αναπλ. Υπουργού Υγείας, Πρό¬ 
νοιας και Κοινών Ασφαλίσεων, αποφασίζουμε: 

1. Χορηγούμε άδεια λειτουργίας διάρκειας τριών (3) ετών στο 
εργοστάσιο παραγωγής αντιβιοτικών φαρμάκων της ΑΕ Εθνική 
Φαρμακοβιομηχανία όπως αυτό εικονίζεται στα σχεδιαγράμ¬ 


ματα που θεωρήσαμε και που έχει τα ακόλουθα ειδικότερα στοι- 
χεία: 

α. ΘΕΣΗ Νομός Αχαΐας Δήμος ή Κοινότητα ΒΙ.ΠΕ 

Πατρών Άγ. Στέφανος 

β. ΚΑΤΟΧΟΣ Α.Ε. Εθνική Φαρμακοβιομηχανία 

γ. ΕΙΔΟΣ ΕΓΚΑΤ/ΣΗΣ Εργ. Παραγωγής Αντιβιοτικών Φαρμάκων 
δ. ΙΣΧΥΣ: Κινητήρια: Νομίμως υφισταμένη 1.327,5 ΗΡ 

Νέα - ΗΡ 

Σύνολο 1.327,5 

Θερμική: Νομίμως υφισταμένη 275,80 ΚΨ 

Νέα - ΚΨ 

Σύνολο 275,80 

ε. ΑΤΜΟΛΕΒΗΤΕΣ Κατηγορία ΠΥΔ Π.Π. 

1) Ά 3391/89 

2) Α’ 3389/89 

Σύνολο 

στ. ΑΞΙΑ ΜΗΧΑΝΟΛΟΓΙΚΟΥ ΕΞΟΠΛΙΣΜΟΥ ΣΕ ΔΡΑΧΜΕΣ: 

Νομίμως υφισταμένη 755.160.000 δρχ. 

Νέα - 

Σύνολο 755.160.000 δρχ. 

2. Η παρούσα άδεια χορηγείται με την επιφύλαξη της τηρή- 
σεως των διατάξεων του από 15.10.1922 Β. Δ/τος «περίχορη- 
γήσεως αδειών ιδρύσεως και λειτουργίας πάσης μηχανολογικής 
εγκαταστάσεως» και με τους εξής όρους: 

α) Να υπάρχουν και να διατηρούνται σε καλή κατάσταση τα 
αναγκαία μέτρα ασφαλείας για τη ζωή και την υγεία των εργαζο¬ 
μένων (π.χ. τοποθέτηση προστατευτικών περιφραγμάτων στα 
μέρη των μηχανημάτων που κινούνται επικίνδυνα, εξασφάλιση 
επακρούς φωτισμού και αερισμού στο χώρο εργασίας, πρόχειρο 
φαρμακείο, τοποθέτηση προστατευτικών κιγκλιδωμάτων προς 
αποφυγήν πτώσεως ατόμων, κ.λπ.). 

β) Να τηρούνται τα μέτρα πυρασφάλειας που προβλέπονται 
από τον Ειδικό Κανονισμό Πυρασφαλείας με αριθμό 1340/ 
Φ.701/4/1990 της Πυροσβεστικής Υπηρεσίας Πατρών. 

γ) Να πραγματοποιείται η παραγωγή κάθε φαρμακευτικού 
και καλλυντικού προϊόντος μετά από προηγούμενο έλεγχο του 
ΕΟΦ προς διαπίστωση ότι το ανωτέρω εργοστάσιο διαθέτει την 
απαιτούμενη πληρότητα και επάρκεια εγκαταστάσεων, εξοπλι¬ 
σμού και ειδικού προσωπικού για την άρτια παραγωγή του προ¬ 
ϊόντος. 

δ) Να τηρούνται επακριβώς οι υγειονομικοί και λοιποί Κανονι¬ 
σμοί που ισχύουν για τέτοιας φύσεως εγκαταστάσεις. 

ε) Να τηρείται το άρθρο 305 του Κανονισμού Εσωτερικών 
Ηλεκτρικών Εγκαταστάσεων. 

στ) Να τηρείται Βιβλίο συντηρήσεως μηχανολογικών εγκατα¬ 
στάσεων, θεωρημένο από τον Ειρηνοδίκη της περιοχής που βρί¬ 
σκεται το εργοστάσιο, σύμφωνα με το άρθρο 12 του από 16/ 
17.3.1950 Β. Δ/τος. 

ζ) Να τηρούνται οι διατάξεις του Π.Δ. 1180/81 (ΦΕΚ 293/ 
Α/6.10.81) για την προστασία του περιβάλλοντος. 

3. Η Υπηρεσία μας επιφυλάσσει το δικαίωμα να επιβάλλει την 
εκτέλεση μεταρρυθμίσεων και περιορισμών στην ανωτέρω εγκα¬ 
τάσταση σε κάθε περίπτωση που θα διαπιστωθεί ότι είναι ανα¬ 
γκαίο για να εκπληρωθούν οι επιδιωκόμενοι σκοποί που προβλέ- 
πονται από το άρθρο 2 του από 15.10.1922 Β. Δ/τος. 

4. Για την απαιτούμενη σύμφωνα με τις διατάξεις των σχετι¬ 
κών από 16.3.50 και 24.11.53 Β. Δ/των, καθώς και του 
902/75 Π. Δ/τος υπεύθυνη επίβλεψη της λειτουργίας της ανω¬ 
τέρω εγκαταστάσεως, πρέπει να χρησιμοποιηθεί πρόσωπο που να 
έχει τα προβλεπόμενα από τις διατάξεις αυτές προσόντα. 

5. Η παρούσα άδεια μεταβιβάζεται μόνο μετά από έγκριση 
των Υπουργείων Εθνικής Οικονομίας και Υγείας, Πρόνοιας και 
Κοινωνικών Ασφαλίσεων. Χωρίς αυτή την έγκριση, η επιχείρηση 
δεν μπορεί να λειτουργήσει στο όνομα Φυσικού ή Νομικού Προ¬ 
σώπου άλλου εκτός του ανωτέρω αναφερομένου. 

6. Η παρούσα άδεια δεν απαλλάσσει την ενδιαφερόμενη Εται¬ 
ρεία από την υποχρέωση να εφοδιασθεί με άλλη άδεια αν από άλ¬ 
λες διατάξεις προκύπτει αντίστοιχη υποχρέωση. 


νήσεως σύμφωνα με το άρθ. 7 του Ν.Δ. 96/73 (ΦΕΚ 172/Α/ 
.8.8.73). 

Αθήνα, 15 Ιανουάριου 1991 

01 ΥΠΟΥΡΓΟΙ 

ΥΦΥΠΟΥΡΓΟΣ ΑΝΑΠΛΗΡΩΤΗΣ ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΥΓΕΙΑΣ. ΠΡΟΝΟΙΑΣ 

ΚΑΙ ΤΕΧΝΟΛΟΓΙΑΣ . ΚΑΙ ΚΟΙΝ. ΑΣΦΑΛΙΣΕΩΝ 


Η απόφαση αυτή να δημοσιευθεί στην Εφημερίδα της Κυβερ- ΒΑΣ. ΜΑΝΤΖΩΡΗΣ 


ΓΕΩΡΓΙΟΣ ΣΟΥΡΛΑΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤΟΒ 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών.τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

10.000 

β) 

» 

» 

» 

Β' 

» 

19.000 

Υ) 

» 

» 

» 

Γ 

» 

6.000 

δ) 

» 

» 

» 

Δ 

» 

18.000 

ε) 

» 

» 

» 

Αναπτυξιακών Πράξεων 

» 

12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

40.000 

ια) 1 

Για 

όλα 

τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















